b'\n_START_ARTICLE_\nMarko Bertoncelj\n_START_SECTION_\n\xc5\xbdivljenje in delo\n_START_PARAGRAPH_\nPo diplomi 1953 iz agronomije na ljubljanski Agronomsko-gozdarski fakulteti je 1983 doktoriral na Biotehni\xc5\xa1ki fakulteti v Ljubljani. Po diplomi je do 1963 slu\xc5\xbeboval na Gorenjskem in bil med drugim tudi direktor Kmetijskega zavoda Kranj (1958-1963). Nato se je zaposlil na Kmetijskem in\xc5\xa1titutu Slovenije v Ljubljani, od 1968 pa na In\xc5\xa1titutu za mlekarstvo pri Biotehni\xc5\xa1ki fakulteti v Ljubljani, kjer se je posvetil preu\xc4\x8devanju in na\xc4\x8drtovanju novih ureditev govejih hlevov in opreme za mehanizacijo dela v njih. Sam ali v soavtorstvu je izsledke objavil v preko 100 strokovnih \xc4\x8dlankih. S skupino sodelavcev je pripravil ve\xc4\x8d na\xc4\x8drtov  za goveje hleve na dru\xc5\xbebenih posestih tako v Sloveniji kot tudi po Jugoslaviji. S sodelavci je 1979 prejel Kidri\xc4\x8devo nagrado.'